**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise priklausantį ilgalaikį materialųjį turtą (baldų komplektus) ir prduoti jį, perėmus savivaldybės nuosavybėn, Klaipėdos miesto savivaldybės švietimo įstaigoms.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos švietimo ir mokslo ministerija, įgyvendindama Švietimo įstaigų modernizavimo programą, patvirtintą Lietuvos Respublikos švietimo ir mokslo ministro 2013 m. gegužės 10 d. įsakymu Nr. V-410, 2013 metais nupirko savivaldybių švietimo įstaigoms mokyklinių baldų. Mokyklinių baldų paskirstymo sąrašas patvirtintas atsižvelgiant į programoje dalyvaujančias švietimo įstaigas.

 Švietimo ir mokslo ministerija kreipėsi į savivaldybę su prašymu dėl sutikimo perimti patikėjimo teise valdomą valstybei nuosavybės teise priklausantį ilgalaikį materialųjį turtą (baldų komplektus).

Nurodytas turtas, jį perėmus savivaldybės nuosavybėn, bus perduotas valdyti, naudoti ir disponuoti patikėjimo teise Klaipėdos Vydūno vidurinei mokyklai ir Klaipėdos „Smeltės“ progimnazijai.

Šis Savivaldybės tarybos sprendimas reikalingas LR Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos miesto savivaldybės biudžetinėms švietimo įstaigoms valdyti, naudoti ir disponuoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas ilgalaikis materialusis turtas, kurį savivaldybė gali perduoti savo biudžetinėms įstaigoms valdyti, naudoti ir disponuoti patikėjimo teise.

Teikiame svarstyti šį sprendimo projektą.

Turto skyriaus vedėja Genovaitė Paulikienė